OzLabs/hebrew-wiki-articles huggingface dataset:
דוקומנטום

דוקומנטום (באנגלית: Documentum) היא פלטפורמה לניהול תוכן ארגוני, הנקראת על שם חברת התוכנה שפיתחה אותה.

כיום, תחזוקת המערכת נעשית על ידי חברת OpenText.

מטה החברה ממוקם בווטרלו, אונטריו, קנדה.

== היסטוריה ==
חברת דוקומנטום הוקמה ביוני 1990, על ידי הווארד שאו (Howard Shao) וג'ון ניוטון (John Newton). החברה הוקמה על מנת לסייע לארגונים לנהל מידע שאין לו מבנה נתונים רשמי - מסמכים, תמונות, שמע, וידאו.

תחילה, שיתפה דוקומנטום פעולה עם חברת זירוקס (Xerox) ויחד הן פיתחו מערכת לאחסון, וניהול ידע לחברת התעופה בואינג ולחברת התרופות סינטקס פיתחו תהליך אוטומטי שיסייע בתהליך הרכבת תרופות חדשות (NDA).

בשנת 1993, הציגה החברה את מערכת לניהול המסמכים האלקטרוניים שלה.

בתאריך 5 בפברואר 1996, הונפקה דוקומנטום בבורסה לניירות ערך בניו יורק תחת הסימון DCTM.

בשנת 2000, הציגה החברה את הפלטפורמה הראשונה שלה Documentum 4i.

בשנת 2002, הציגה החברה את Documentum 5 ומתגה אותה כפלטפורמה אחידה לניהול תוכן ארגוני (ECM), הפלטפורמה סיפקה יכולות משולבות של ניהול תהליכים עסקיים (BPM) וכן כלים לניהול תוכן בארגון מבוזר.

בחודש דצמבר 2003 הודיעה חברת EMC על רכישת חברת Documentum תמורת 1.7 מיליארד דולר.

בתאריך 23 בינואר 2017, הודיעה חברת OpenText על רכישת פלטפורמת Documentum מחברת EMC תמורת 1.62 מיליארד דולר.

== מוצרים ==
למערכת דוקומנטום מספר רכיבים:
* Documentum Server - שרת תוכן, מסד נתונים ומקום לאחסון קבצים.
* Documentum Clients - ממשק משתמש בהתאמה אישית.
* Documentum xCP - פלטפורמת לפיתוח אוטומציה של תהליכים עסקיים.
* Webtop - ממשק מבוסס דפדפן המספק גישה לשירותי Documentum.
* Documentum D2 - ממשק משתמש בהתאמה אישית המשפר את הפרודוקטיביות של ניהול התוכן.
* My Documentum - שירות ניהול תוכן וגישה למידע בתוך מערכות הארגון.

== קישורים חיצוניים ==
* 
* [https://www.pc.co.il/upcoming-conferences/266076/ הדור הבא של ניהול התוכן – Documentum + OpenText, באתר אנשים ומחשבים ]
* 

== הערות שוליים ==

קטגוריה:חברות תוכנה אמריקאיות
קטגוריה:חברות הנסחרות בבורסה לניירות ערך בניו יורק
משפחת מודיאנו

משפחת מודיאנו (באיטלקית: Modiano, ביוונית: Μοδιάνο) היא משפחה יהודית-איטלקית, שהצמיחה מתוכה בנקאים, רופאים, אדריכלים, סוחרים ואישי ציבור. אחת ממשפחות ה'פראנקוס' העשירות והחשובות בסלוניקי, יוון. 
סמל משפחת מודיאנו{{תמונה להחלפה}}
[[אחוזת מודיאנו, סלוניקי]]

== אטימולוגיה ==
שם המשפחה הוא טופונימי ונגזר משמה של העיירה מודיליאנה הנמצאת במחוז אמיליה-רומאניה, שבצפון איטליה. הרובע היהודי של העיירה מודיליאנה מתועד כבר במאה ה-13.

== היסטוריה ==

מוצא המשפחה מצפון איטליה מהערים מודיליאנה, פרארה, ואימולה שבמחוז אמיליה-רומאניה. השם מודיאנו מתועד בכתב זכויות משנת 1465 בפרארה שבאיטליה.

בסוף המאה ה-16 מהגרים חלק מבני המשפחה אל סלוניקי שביוון ונמנים שם על הפראנקוס, העלית החברתית והכלכלית של העיר. שכבת העלית של הקהילה היהודית בסלוניקי כללה מספר משפחות יהודיות אריסטוקרטיות ממוצא איטלקי שבלטו בעושרן, ברמת החינוך הגבוהה שהעניקו לבניהם ובקשריהן הכלכליים. בני משפחת מודיאנו השתלבו בפיתוח התעשייה ותרמו לפיתוחה של העיר בהקמת תשתית תאורה, ביצור ובהפצת גז טבעי, בפיתוח אמצעי תחבורה, טחנות מים שסייעו ליצור הטקסטיל, יסדו בתי חרושת, בתי חולים ובתי ספר, תקעו יתד בתעשיית הטבק ובקידום התיעוש והמודרניזציה של העיר.

בסלוניקי השתייכו בני המשפחה ל'קהל קדוש איטליה ישן'. 

ב-1833 נרשמו כל בני מודיאנו בסלוניקי (כ-40 בתי אב), כאזרחים של טוסקנה על ידי הקונסול של ליבורנו בתעודת האזרחות (Matricola) שהקנתה לבני מודיאנו אזרחות איטלקית. 

ב-1857 הקימו בני המשפחה טחנת קמח מודרנית ביחד עם משפחת אלטיני, סחרו בדגנים, הקימו בית חרושת ללבנים ובסוף המאה ה-19 ייסדו את 'בנק מודיאנו' והקימו את מזקקת 'אולימפוס' ביחד עם משפחת פרננדס-דיאס.

בתחילת המאה ה-20 השתלבו בני המשפחה בסחר ימי בעיקר לאיטליה וצרפת אך גם לליברפול שבאנגליה. לאחת מהספינות בבעלות המשפחה קראו 'יהודית מודיאנו' על שם אשת הגביר אליאטו מודיאנו. <ref></ref>

בשנת 1911 גורשו רבים מבני המשפחה שהיו נתינים איטלקים על-ידי הממשל העות'מאני בזמן המלחמה האיטלקית–עות'מאנית ובעקבות גירוש זה פונים חלק מבני המשפחה לבודפשט שבהונגריה והליופוליס שבקהיר, מצרים. בסיום המלחמה בסוף שנת 1912 שבו מרבית בני המשפחה לסלוניקי.

ב-1917 התחוללה בסלוניקי שריפת ענק ובעקבותיה מהגרים חלק מבני המשפחה לארצות שונות בבלקן, לצרפת, איטליה ומצרים.

בני משפחת מודיאנו היו ברובם נתינים איטלקים ונהנו מחסות הקונסול האיטלקי. בזמן מלחמת העולם השנייה נמלטו חלק מבני המשפחה לאזורי השליטה של הכוחות האיטלקים ולאיטליה עצמה.

== לקריאה נוספת ==
* זיכרון שלוניקי: גדולתה וחורבנה של ירושלים דבלקן, דוד א רקנטי, הוועד להוצאת ספר קהילת שלוניקי, 1972, כרך ב' עמ' 193-207 משפחות אלאטיני ומודיאנו.

==קישורים חיצוניים==
<div class="mw-content-ltr">
* [http://themodianos.com/ Hamehune Modillano : the genealogical story of the Modiano family from 1570 to our days]
* [http://www.minnarozen.co.il/documents/project_muse_649093%20MONEY%20POWER%20POLITICS.pdf Money, Power, Politics, and the Great Salonika Fire of 1917]
</div>

== ביאורים ==

==הערות שוליים==

מודיאנו
מודיאנו
דונלד פיין

דונלד מילפורד פיין ג'וניור (באנגלית: .Donald Milford Payne Jr; 17 בדצמבר 1958 – 24 באפריל 2024) היה פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס העשירי של מדינת ניו ג'רזי, מאז שנבחר בבחירות מיוחדות לקונגרס בשנת 2012 ועד למותו. פיין, שהיה חבר המפלגה הדמוקרטית, כיהן טרם היבחרו אל הקונגרס של ארצות הברית כנשיא מועצת העירייה של ניוארק בשנים 2010–2012.

== ביוגרפיה ==
פיין נולד בניוארק שבניו ג'רזי, שם גם גדל עם שתי אחיותיו, וונדה וניקול. אביו, דונלד מ. פיין, היה חבר בית הנבחרים של ארצות הברית משנת 1989 ועד מותו ב-2012, האפרו-אמריקאי הראשון שייצג את מדינת ניו ג'רזי בקונגרס. אמו הייזל פיין (לבית ג'ונסון) נפטרה בשנת 1963 כשפיין היה בן חמש. בנעוריו הקים פיין ארגון של צעירים חברי המפלגה הדמוקרטית בשכונת סאות' וורד שבניוארק. באוניברסיטת קיין (Kean University) למד אמנויות גרפיות, והיה יועץ בתוכנית הנוער הממשלתית של ימק"א. פיין עבד ברשות הכבישים של ניו ג'רזי מ-1991 ועד הצטרפותו למועצת שירותי החינוך של מחוז אסקס ב-1996, שם עבד כמפקח על תחבורה של סטודנטים.

בשנת 2005 נבחר פיין לייצג מחוז בחירה כללי במועצה העירונית של ניוארק, וכהונתו החלה ב-1 ביולי 2006 והסתיימה ב-6 בנובמבר 2012. כחבר מועצת העיר, תמך פיין בהורות מתוכננת, במחקר בתאי גזע עובריים, חינוך מסובסד ומדיקר. ביולי 2010 נבחר לנשיא המועצה. לאחר מות אביו ב-6 במרץ 2012, פיין הכריז על כוונתו להתמודד בשתי מערכות בחירות: בבחירות מיוחדות למילוי מקומו ושארית תקופת כהונתו של אביו בבית הנבחרים, ובחירות רגילות בנובמבר 2012 לתקופת כהונה מלאה בת שנתיים. על פי מסמכים שהוגשו לוועדת הבחירות הפדרלית ב-24 במאי 2021, פיין גייס כספים יותר מכל מתמודד דמוקרטי אחר. ב-22 במאי, מנהיגת הסיעה הדמוקרטית ננסי פלוסי הביעה את תמיכתה הרשמית בפיין.

בפריימריז של הבחירות המיוחדות ניצב פיין בפני רונלד רייס וראש עיריית אירווינגטון ויין סמית'. פיין גרף 71% מקולות הבוחרים ונבחר למועמד המפלגה הדמוקרטית. בפריימריז של הבחירות הרגילות נחלש מעט אך עדיין נבחר למועמד מפלגתו עם 60% מהקולות. לאחר שזכה בבחירות המיוחדות, פיין הושבע לתפקידו ב-15 בנובמבר 2012. בקונגרס ה-117 פיין היה חבר בוועדת התחבורה והתשתיות ובוועדה לביטחון המולדת של בית הנבחרים.

=== חייו האישיים ומותו ===
פיין התגורר בניוארק עם אשתו ביאטריס. הם היו הורים לשלישייה.

ב-6 באפריל 2024 אושפז פיין במרכז הרפואי ניוארק בית ישראל בעקבות התקף לב, אשר לפי הודעת אנשי לשכתו אירע כסיבוך של מחלת הסוכרת. הוא נשאר מחוסר הכרה ומונשם עד מותו ב-24 באפריל, בגיל 65.

== קישורים חיצוניים ==

* 

* 

== הערות שוליים ==

קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מניו ג'רזי
קטגוריה:אפרו-אמריקאים חברי בית הנבחרים של ארצות הברית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1958
קטגוריה:אמריקאים שנפטרו ב-2024
רנו ויוואסיקס

רנו ויוואסיקס
רנו ויוואסיקס (בצרפתית: Renault Vivasix) היו מספר גרסאות של מכונית סלון מתוצרת יצרנית הרכב רנו בין השנים 1931–1927 בצרפת

בשנת 1927 רנו יצרה שני דגמים חדשים, אחד יוקרתי ויקר בשם "Type RA" ודגם שני ופשוט יותר בשם "Type PG". שני הדגמים יחד היו ידועים בשם Vivasix. דגם ה- Vivasix היה אחת המכוניות הגדולות יותר שיצרה "רנו" באותה תקופה.

==ממאפייני "רנו ויוואסיקס"==
* דגמי "רנו ויוואסיקס" עוצבו על ידי לואי רנו. ה- Vivasix הייתה לימוזינה גדולה, אלגנטית למדי. למרות היחסים הטכניים עם "סוג PG", ה- Vivasix הביאה עמה גם כמה חידושים, כולל המתלים האחוריים עם שני קפיצי עלים שלוחה אלכסוניים בתוספת רוחבי, פתרון שהושאל ישירות מדגם ה- "Type NM" הגדול והיוקרתי בהרבה, השייך ל- משפחת רנו "40CV" .
* תצורות: 4 דלתות - סדאן, 2 דלתות - קופה
* מנוע קדמי-אורכי, 6 צילינדרים, 3,180 סמ"ק
* "ויוואסיקס" זכתה במרוץ גרנד פרי במרוקו בשנת 1928 בקטגוריית 3 ליטר ספורט

==דגמים==
* "RA" - דגם יוקרתי
* "PG1" - בסיס הגלגלים היה 3,260 מ"מ. הייתה התאמה של דגם רנו 15CV מסוג PG, פתחי קירור אנכיים על מכסה המנוע. בחזית הרכב היה מעוין, סימן המסחר של רנו. הפגוש הקדמי כלל שני צינורות.
* "PG2" - ניתן לזהות גרסה זו, שהופיעה בסוף שנת 1928 על ידי היעדר תאי אחסון מתחת לדלתות. דגם היוקרה Vivastella היה זמין לראשונה. בדגם "PG2" נוספו: שני מגבי שמשה, כיסי דלתות, כיפות רכזות מצופות כרום וכוכב בקדמת הרכב כתכונה מובהקת מכל גרסאות ה-"PG". דגם "PG2" היה התפתחות של דגם PG1, שאופיין במסגרת מונמכת, פתחי קירור אנכיים על מכסה המנוע.
* "PG3" - הדגם היה התפתחות דגם ה- PG2, הרדיאטור הוצב בקדמת המנוע, סורג עם סנפירים אופקיים. עדיין לא היו פתחי אוורור בצד על מצנפת מכסה המנוע. חיצונית גם שונה גריל העיצוב המקובל יותר. שינויים אלה העניקו ל- Vivasix החדש קוד עיצוב חדש, שהיה קרוי "Type PG3" דגם זה הופיע בשנת 1929 כדגם 1930. בין השינויים הבולטים בדגם 5 המושבים, חלה ירידה בבסיס הגלגלים. בסיס הגלגלים של גופי החמישה מושבים היה 310.7 ס"מ ושל גופי השבעה מושבים 334.7 ס"מ.
* "PG4" - רנו הציגה דגם זה בתערוכת הרכב של פריז באוקטובר שנת 1930. בצדדי מכסה המנוע היו פתחי אוורור אנכיים. הדגם היה התפתחות דגם ה- PG3 משנת 1930.

==קישורים חיצוניים==

==הערות שוליים==

קטגוריה:מכוניות סלון
קטגוריה:מכוניות קופה
ויוואקס
קטגוריה:דגמי מכוניות שהושקו ב-1927
קטגוריה:מכוניות צרפתיות
יהודה עמר

יהודה עמר (נולד ב-20 בנובמבר 1963) הוא כדורגלן עבר ישראלי, ששיחק בעמדת הבלם והמגן הימני, שידוע בעיקר על התקופה בה שיחק בהפועל תל אביב, שם זכה עם הקבוצה באליפויות המדינה.

==קריירה==
עמר נולד בקזבלנקה שבמרוקו, וכשהיה בן שנה וחצי עלתה משפחתו לישראל והתיישבה בבית שאן. עמר שיחק כדורגל מילדותו, והשתלב במחלקת הנוער של הפועל בית שאן. בגילאי הנוער שיחק בתור חלוץ, אולם בגיל 15 בלבד כבר הופיע בקבוצה הבוגרת של בית שאן, בה הוסב לעמדת הבלם, שם נותר בשארית הקריירה שלו. ב-1984 עבר עמר להפועל חיפה ששילמה תמורתו 10 אלף דולר. עמר לא הצליח להשתלב בקבוצה, וכבר בחלון העברות בדצמבר 1984 עבר עמר למכבי יפו אליה הושאל עד לסיום העונה. במקביל בשנים אלו שיחק עמר בנבחרת העתודה של ישראל (נבחרת הנוער). בקיץ 1985 הצטרף עמר להפועל תל אביב בחוזה לשנתיים בהשאלה מהפועל בית שאן, שם שיחק עמר בתחילה בתפקיד המגן, אך ב-1986 החל לתפקד כבלם כבר בעונתו הראשונה בקבוצה, זכתה הפועל תל אביב בתואר האליפות לעונת 1985/1986. לאחר שנתיים הקבוצה המשיכה את השאלתו לשנתיים נוספות. במקביל הוזמן לשחק עמר בנבחרת ישראל, שם החל להשתלב במשחקי ידידות בשנים אלו. בליגה הלאומית, זכתה הקבוצה פעם נוספת באליפות לעונת 1987/1988, ולאחר עונה זו עזב עמר את הקבוצה והושאל מהפועל בית שאן להפועל ירושלים. בהפועל ירושלים שיחק עמר כשחקן כל-בו במגוון תפקידים: המגן הימני, המגן השמאלי והקשר האחורי. בנבחרת ישראל שיחק עמר בשנים אלו במסגרת מוקדמות מונדיאל 1990, שם פספסה הנבחרת את העלייה לטורניר כשהפסידה לנבחרת קולומביה בפלייאוף. בקיץ 1989 עבר עמר להפועל רמת גן שהשאילה אותו מבית שאן תמורת 20 אלף דולר. בקיץ 1990 עבר עמר בהשאלה לבית"ר תל אביב.

בהמשך חזר עמר להפועל תל אביב ל-2 עונות נוספות. בסיום 1994 חזר עמר להפועל בית שאן שם שיחק עוד 4 עונות. בעונתו האחרונה שיחק עמר בהפועל ראשון לציון, ואחר כך פרש מכדורגל, בגיל 35.

==חיים אישיים==
לאחר הפרישה התחיל עמר בקורס מאמני פרו, אך לא השלים אותו. לאחר מכן התנסה בתחום המסעדנות, ולאחר מכן הגיע עמר לתחום המזון כשנהיה סגן מנהל סניף שופרסל, והעביר את מגוריו לחיפה. לעמר ארבעה בנים.

==תארים כשחקן==
;הפועל תל אביב
* אליפויות (2): 1985/1986, 1987/1988

==קישורים חיצוניים==

* [http://wiki.red-fans.com/index.php?title=יהודה_עמר פרופיל השחקן] באתר ויקיפועל

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:מגני כדורגל ישראלים
קטגוריה:קשרי כדורגל ישראלים
קטגוריה:בית שאן: כדורגלנים
קטגוריה:כדורגלני הפועל בית שאן
קטגוריה:כדורגלני הפועל חיפה
קטגוריה:כדורגלני מכבי יפו
קטגוריה:כדורגלני הפועל תל אביב
קטגוריה:כדורגלני הפועל ירושלים
קטגוריה:כדורגלני הפועל רמת גן
קטגוריה:כדורגלני בית"ר תל אביב
קטגוריה:כדורגלני הפועל ראשון לציון
קטגוריה:כדורגלני נבחרת ישראל
קטגוריה:ישראלים שנולדו ב-1963
מחמוד דבי איטנו

מייג'ור גנרל מחמוד בן אידריס דבי איטנו (בערבית: محمود بن إدريس ديبي إتنو; נולד ב-1 בינואר 1984) ידוע גם בשם מחמוד קאקה<ref>https://news.trust.org/item/20210420102953-f2l4n/</ref>, הוא יו"ר מועצת המעבר הצבאית של צ'אד ומכהן דה פקטו כנשיא צ'אד<ref></ref>. הוא בנו של נשיא צ'אד המנוח אידריס דבי, שנהרג בקרב בצפון צ'אד, יממה לאחר שנבחר לנשיא ברוב מוחץ של 80%. בעבר שימש השני בשרשרת הפיקוד בהתערבות הצ'אדית בצפון מאלי (FATIM).

==קישורים חיצוניים==

== הערות שוליים ==

קטגוריה:ילדי מנהיגי מדינות
קטגוריה:גנרלים
קטגוריה:נשיאי צ'אד
קטגוריה:ילידי 1984
ג'ויס מקדוגל

ג'ויס מקדוגל (באנגלית: Joyce McDougall; 26 באפריל 1920 – 24 באוגוסט 2011) הייתה פסיכולוגית ניו זילנדית-צרפתייה. מקדוגל חיברה 5 ספרים העוסקים בתחום הפסיכואנליזה וכן מאמרים רבים.

== ביוגרפיה ==
ג'ויס מקדוגל נולדה בדנידין שניו זילנד להרולד קרינגטון, סוחר, וליליאן בלקלר. היא הייתה הבכורה ולה אחות צעירה. משפחתה הייתה משפחת מהגרים מאנגליה.

בילדותה בילתה בחגים בביתה של סבתה, ונהגה באופן קבוע לפתח דלקת עור חריפה מיד לאחר הגעתה. כשהייתה בת חמש, קישרה בין הנוכחות של סבתה לסימפטומים, דבר שעורר בה עניין ומשך אותה ללימודי הפסיכולוגיה.

היא החלה ללמוד פסיכולוגיה באוניברסיטת אוטגו ועבדה כיועצת משפחתית בדנידין ובאוקלנד.

בשנת 1941 נישאה לג'ימי מקדוגל, מורה. בנה הבכור, מרטין, נולד כשנה מאוחר יותר. בתה, רוהן, נולדה בשנת 1945.

המשפחה עברה ללונדון בשנת 1949 כדי שמקדוגל תוכל להשלים את הכשרתה הפסיכולוגית.

מקדוגל התקבלה ללימודים במרכז אנה פרויד, שם השלימה את לימודיה תוך התמחות בפסיכואנליזת ילדים ומיניות האשה.

בשנת 1952 עקרה המשפחה לפריז, שם המשיכה את לימודיה באגודה הפסיכואנליטית של פריז. בשנים שלאחר מכן פגשה את סידני סטיוארט, סופר ופסיכואנליטיקן אמריקאי, שהפך מאוחר יותר לבעלה השני.

== ספרים ==
* תיאטרוני הגוף – גישה פסיכואנליטית למחלות פסיכוסומטיות
* תיאטרוני הנפש – אמת ואשליה על הבמה הפסיכואנליטית
* פנים רבות לארוס – חקירה פסיכואנליטית של המיניות האנושית
* דו-שיח עם סמי (יחד עם סרג' לבוביצ'י)
* טענה למידה של אי – נורמליות

==קישורים חיצוניים==

* [https://www.hebpsy.net/blog_Post.asp?id=423 לזכרה של ג'ויס מקדוגל], ד"ר ניצה ירום, אתר [https://www.hebpsy.net/ פסיכולוגיה עברית]

== הערות שוליים ==

קטגוריה:פסיכואנליטיקאים צרפתים
קטגוריה:פסיכואנליטיקאיות
קטגוריה:ילידות 1920
קטגוריה:צרפתים שנולדו ב-1920
קטגוריה:צרפתים שנפטרו ב-2011
קטגוריה:נפטרות ב-2011
מחוז אקמולה

מחוז אקמולה (בקזחית: Ақмола облысы) הוא מחוז בקזחסטן, ועיר הבירה שלו היא קוקשטאו. בשטח המחוז נמצאת גם עיר הבירה של קזחסטן, אסטנה, אבל העיר נפרדת מבחינה פוליטית למחוז משלה. אוכלוסיית המחוז היא 715,000 איש; אוכלוסיית עיר הבירה קקושטאו היא 157,000 איש, כ-22% מכלל האוכלוסייה. שטח המחוז הוא 146,219 קמ"ר. מחוז אקמולה ומחוז קרגנדה הם המחוזות היחידים בקזחסטן, שלא גובלים במדינה אחרת. מחוז אקמולה גובל במחוז צפון קזחסטן מצפון, במחוז פבלודר ממזרח, מחוז קרגנדה מדרום, ומחוז קוסטנאי ממערב. במחוז יש משקעים של זהב ופחם.

==אטימולוגיה==
השם "אקמולה" בא מהמילים בשפה הקזחית "אק" (לבן) ו"מולה" (קבורה).

==דמוגרפיה==
===קבוצות אתניות===
{| class="wikitable sortable"
|+
|-
! קבוצה אתנית !! כמות !! %
|-
| קזחים || 379,326 || 51.36
|-
| רוסים || 242,707 || 32.86
|-
| אוקראינים || 31,835 || 4.31
|-
| גרמנים || 25,965 || 3.52
|-
| טטרים || 13,174 || 1.78
|-
| בלארוסים || 9832 || 1.33
|-
| פולנים || 7748 || 1.05
|-
| אינגוש || 4864 || 0.66
|-
| צ'צ'נים || 3318 || 0.45
|-
| אזרבייג'נים || 2150 || 0.29
|-
| בשקירים || 1898 || 0.26
|-
| מולדובים || 1611 || 0.22
|-
| קוריאנים || 1392 || 0.19
|-
| ארמנים || 1266 || 0.17
|-
| אודמורטים || 994 || 0.13
|-
| מארי || 761 || 0.10
|-
| מורדבינים || 883 || 0.12
|-
| אחרים || 8863 || 1.20
|-
| סה"כ || 738,587 || 100
|}

==חלוקה מנהלית==
הפאר הלאומי בורבאי
{| class="wikitable sortable"
|+
|-
! שם הנפה !! מרכז מנהלי
|-
| נפת אקקול || אקקול
|-
| נפת ארשלי || ארשלי
|-
| נפת אסטרחן || אסטרחנקה
|-
| נפת אטבסר || אטבסר
|-
| נפת בירג'ן סל || סטפניאק
|-
| נפת בלואנדי || מקינסק
|-
| נפת בורבאי || שצ'וצ'ינסק
|-
| נפת אגינדיקול || אגינדיקול
|-
| נפת אריימנטאו || אריימנטאו
|-
| נפת אסיל || אסיל
|-
| נפת קורגלז'ין || קורגלז'ין
|-
| נפת סנדיקטאו || בלקשינו
|-
| נפת שורטאנדי || שורטאנדי
|-
| נפת טסלינוגרד || אקמול
|-
| נפת זרנדי || זרנדי
|-
| נפת ז'קסי || ז'קסי
|-
| נפת ז'רקאין || דרז'בינסק
|}

==רשימת אקימים==
# אנדריי גיאורגייביץ' בראון (1992–1997)
# ז'נבק סלימוביץ' קריבז'נוב (יולי–דצמבר 1997)
# ולדימיר קרלוביץ' גרטמן (דצמבר 1997–ספטמבר 1998)
# סרגיי ויטלביץ' קולגין (ספטמבר 1998–מרץ 2004)
# מז'יט טולאובקוביץ' אסנבאב (מרץ 2004–ינואר 2008)
# אלברט פבלוביץ' ראו (23 בינואר 2008–13 במרץ 2010)
# סרגיי אלכסנדרוביץ' דיאצ'נקו (13 במרץ 2010–ינואר 2012)
# קירט פרנשוביץ' קוז'מז'רוב (21 בינואר 2012–21 בינואר 2013)
# קוסמן קאירטאביץ' אייטמיזמטוב (ינואר 2013–מאי 2014)
# סרגיי ויטלביץ' קולגין (27 במאי 2014–14 במרץ 2017)
# מליק קנסבאביץ' מורזלין (14 במרץ 2017–19 במרץ 2019)
# ארמק בורנבאביץ' מרז'יקפאב (מאז 19 במרץ 2019)

==אנשים מפורסמים==
* דייוויד ריג'רט , מרים משקולות, אלוף אולימפי, 6 פעמים אלוף העולם (משקל כבד, משקל כמעט-כבד), 65 שיאים.

==קישורים חיצוניים==

* 
==הערות שוליים==

קטגוריה:קזחסטן: חלוקה מנהלית
חוק ציוד רפואי

חוק ציוד רפואי נחקק בשנת 2012 על ידי אמ"ר - היחידה לאביזרים ומכשירים רפואיים במשרד הבריאות. חוק זה נחקק כדי לוודא כי הציוד הרפואי, מכל סוגיו ושימושיו אינו פוגע או מהווה סכנה כלשהי לציבור הרחב<ref name=":0"></ref>

== מטרת החוק ועיקרי החוק ==
מטרת חוק הציוד הרפואי היא להגדיר איזה ציוד רפואי מותר או אסור לשימוש, ליבוא, לשיווק ולהפצה בבתי חולים או בקופות חולים פרטיות, ולאכוף את האיסור לשימוש בציוד רפואי בעייתי.<ref name=":0" />

פנקס הציוד הרפואי הוא המקום שבו רשום כל המידע והרשות לשימוש ציוד רפואי כלשהו. בנוסף, חוק ציוד רפואי קובע איסור פלילי על ייצור, ייבוא, שיווק ושימוש בציוד רפואי שלא נרשם בפנקס של אמ"ר, אלא במקרים חריגים ובאישור משרד הבריאות. מפרי החוק צפויים לעונשי מאסר עד שנה ולקנסות כבדים.<ref></ref>

החוק עוסק גם באחסון ציוד רפואי ולפיו, שר הבריאות רשאי למנות מפקחים מבין עובדיו לשם פיקוח על ביצוע ההוראות הנדרשות. המפקחים רשאים לדרוש מאדם למסור להם מידע ומסמכים הנוגעים להוראות חוק זה, כניסה למקומות שבהם מייצרים או מאחסנים ציוד רפואי כדי לבדוק את יעילותו, את בטיחותו ואת איכותו של הציוד הרפואי. <ref></ref>

== השלכות החוק ==
בעקבות חקיקת חוק זה, כמות הציוד הרפואי המסכן את הציבור ירדה לאפס. בנוסף קיים פיקוח קבוע על המקומות המייצרים ומאחסנים את הציוד הרפואי ומפקחים על יעילותו, על בטיחותו ועל הפצתו של ציוד רפואי זה.<ref name=":0" />

== הערות שוליים ==

קטגוריה:ישראל: חקיקת בריאות ורפואה
לנון סטלה

לנון ריי לואיז סטלה (באנגלית: Lennon Ray Louise Stella; נולדה ב-13 באוגוסט 1999) היא זמרת-יוצרת ושחקנית קנדית. היא גילמה את מאדי קונרד בסדרת הדרמה המוזיקלית "נאשוויל". לפני שהתחילה בקריירת סולו ב-2018, היא הופיעה, יחד עם אחותה, בצמד לנון ומייזי . סטלה הוציאה את המיני-אלבום הראשון שלה, Love, Me ב-2018. אלבום הבכורה שלה, , יצא ב-24 באפריל 2020.

== קריירה ==
בינואר 2018, פורסם כי סטלה חתמה על חוזה הקלטות עם RECORDS וקולומביה רקורדס.<ref></ref> ב-5 באוקטובר 2018, היא הוציאה, בשיתוף פעולה עם ג'ונאס בלו וליאם פיין את הסינגל "Polaroid".<ref name="iTunes"></ref> השיר, בשיאו, הגיע למקום הראשון במדיה פורסט, למקום ה-12 במצעד הסינגלים הבריטי, למקום הראשון במצעד שירי הדאנס קלאב, ולמקום ה-16 במצעד שירי הדאנס קלאב.

ב-16 בנובמבר 2018, הוציאה סטלה את המיני-אלבום הראשון שלה, Love, Me.<ref></ref>

במאי ויוני 2019, לנון חיממה בסיבוב ההופעות שלה Speak Your Mind של אן-מארי. היא הוציאה, יחד עם הצ'יינסמוקרס ואילניום, את הסינגל "Takeaway", ב-24 ביולי 2019.

ב-2019, לנון חיממה, יחד עם , בסיבוב ההופעות של הצ'יינסמוקרס, World War Joy.<ref></ref><ref></ref><ref></ref>

בפברואר 2020, לנון זכתה בפרס ג'ונו, בקטגוריית אמנית השנה הפורצת דרך.<ref></ref>

== אמנות ==
לנון סטלה מתוארת בעיקר כזמרת אינדי פופ ופופ, שמכילה גם את "גווני ה-R&B".<ref></ref><ref></ref><ref></ref> המיני-אלבום הראשון שלה, Love, Me, מתואר כתקליט שמתאים למועדוני לילה.<ref></ref>

== דיסקוגרפיה ==
=== אלבומי אולפן ===
* 2020: 

=== מיני-אלבומים ===
* 2018: Love, Me
* 2020: 

==הופעות==
=== סיבובי הופעות ===
* 2019: Love, Me Tour<ref></ref>
* 2019–2020: Lennon Stella: Live In Concert<ref></ref><ref></ref><ref></ref>
* 2020 (בוטל): Three. Two. One: The Tour<ref></ref>

=== פסטיבלים ===
* 2019: לולפלוזה <ref></ref>
* 2020: פסטיבל בונארו למוזיקה ואומנויות <ref></ref>

=== כמופע חימום ===
* 2019: Speak Your Mind – אן-מארי<ref></ref>
* 2019: World War Joy – הצ'יינסמוקרס<ref></ref>

== פילמוגרפיה ==
{| class="wikitable"
! scope="col" | שנה
! scope="col" | שם סדרה
! scope="col" | תפקיד
! scope="col" | הערות
|-
| 2012–2018
| נאשוויל
| מאדי קונרד
| תפקיד משני (עונה 1); תפקיד ראשי (עונות 2–6); 105 פרקים
|-
|}

== קישורים חיצוניים ==

* 

== הערות שוליים ==

קטגוריה:זמרות קנדיות
קטגוריה:שחקניות ילדות קנדיות
קטגוריה:זמרות-יוצרות קנדיות
קטגוריה:זוכי פרס ג'ונו
קטגוריה:קנדיות שנולדו ב-1999
קטגוריה:קנדים שנולדו ב-1999
פרס המוזיקה האמריקאית לסינגל של השנה

פרס המוזיקה האמריקאית לסינגל של השנה הוא פרס שהוענק בין השנים 2013–2015. בשנת 2016 פוצלה הקטגוריה לז'אנרים שונים.

== זוכים ומועמדים ==
{| class="wikitable"
! colspan="4" |<big>שנות ה-2010</big>
|-
!שנה
!אמן
!סינגל
!מקור
|-
! rowspan="3" |2013
|פלורידה ג'ורג'יה ליין <small>(בהשתתפות נלי)</small>
|"Cruise"
| rowspan="3" |<ref></ref>
|-
|מאקלמור וראיין לואיס <small>(בהשתתפות ואנז)</small>
|"Thrift Shop"
|-
|רובין ת'יק <small>(בהשתתפות פארל ויליאמס ו-)</small>
|"Blurred Lines"
|-
! rowspan="5" |2014
|קייטי פרי <small>(בהשתתפות ג'וסי ג'יי)</small>
|"Dark Horse"
| rowspan="5" |<ref></ref>
|-
|איגי אזליה <small>(בהשתתפות צ'ארלי XCX)</small>
|"Fancy"
|-
|ג'ון לג'נד
|"All of Me"
|-
|מג'יק!
|"Rude"
|-
|פארל ויליאמס
|"Happy"
|-
! rowspan="5" |2015
|טיילור סוויפט
|"Blank Space"
| rowspan="5" |<ref></ref>
|-
|ויז קאליפה <small>(בהשתתפות צ'ארלי פות')</small>
|"See You Again"
|-
|מארק רונסון <small>(בהשתתפות ברונו מארס)</small>
|"Uptown Funk"
|-
|אד שירן
|"Thinking Out Loud"
|-
|דה ויקנד
|"Can't Feel My Face"
|}

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
סינגל של השנה
אדום-חזה יפני

אדום החזה היפני (שם מדעי: Larvivora akahige, לשעבר Erithacus akahige) היא ציפור שיר קטנה במשפחת החטפיתיים. הציפור נפוצה בדרום איי קוריל וסחלין וברחבי יפן.

השם "אדום־חזה יפני" משמש לעיתים גם למין זנבן אדום-מקור (Leiothrix lutea). השם הספציפי Akahige הוא, באופן מבלבל, השם הנפוץ של קרובו אדום-חזה ריוקיו ביפנית.

בעבר נכלל אדום־החזה היפני בסוג אדום-החזה, יחד עם אדום-חזה ריוקיו ואדום-החזה. מחקר פילוגנטי מולקולרי מ–2006 מצא ששני המינים המזרח-אסייתיים דומים יותר לזמיר סיבירי כחול (Luscinia cyane), מאשר לאדום-החזה.<ref></ref> ב-2010 מחקר אישר תוצאה זו ומצא גם כי הסוג "זמיר" אינו מונופילטי, ועל כן הם הועברו לסוג Larvivora, המכיל את אדום-החזה היפני, אדום-חזה ריוקיו, זמיר סיבירי כחול, ועוד מספר מינים שהוצבו בעבר בסוג זמיר.<ref></ref><ref name="ioc"></ref>

== קישורים חיצוניים ==

* 
* [http://pikanakiusagi.web.fc2.com/english/index.html הקלטות של שירת אדום החזה היפני]

==הערות שוליים==

קטגוריה:יפן: עופות
קטגוריה:חטפיתיים
קטגוריה:בעלי חיים שתוארו ב-1835
קטגוריה:טקסונים שתוארו בידי קונרד יאקוב טמינק
גן הגיר

גן הגיר (באנגלית: The Chalk Garden) הוא סרט קולנוע אמריקאי-בריטי משנת 1964, בבימויו של רונלד נים, עם דבורה קר, היילי מילס, ג'ון מילס ואדית אוונס בתפקידים הראשיים.

התסריט מבוסס על מחזה בשם זה מאת אניד בגנולד (1955).

==תקציר העלילה==
לורל (היילי מילס) היא נערה בת 16 המתגוררת עם סבתה מיסיס סנט מוהם (אדית אוונס) והמשרת מייטלנד (ג'ון מילס). הוריה התגרשו והיא מאשימה את אימה אוליביה (אליזבת סלארס) שבגדה באביה וגרמה למותו. לורל מלאת טינה על כל העולם והיא חוקרת בעברם של כל האומנות, מגלה פרטים מביכים וגורמת להן להסתלק משם. היא אוהבת להדליק מדורות ומאיימת שפעם אחת תצית את הבית.

מיס מדריגל (דבורה קר) מגיעה למקום לאחר ששוחררה מבית סוהר על רצח אחותה החורגת. אין לה המלצות אבל הסבתא מחליטה בכל זאת לקבלה לאחר שהיא מתרשמת מניסיונה בגננות. בבית הכלא עסקה מדריגל בגננות והיא מבטיחה לסבתא להפריח את הגן שפרחים אינם פורחים בו בגלל אדמת הגיר (קרטון) המצויה בו.

לורל מתחילה לבלוש אחרי מדריגל. היא חושדת שיש לה "עבר אפל" - כל הבגדים שלה חדשים, אין לה שוב צילום של משפחה והיא פוסעת כל הלילה בחדרה.

אוליביה מגיעה לקבל בחזרה את לורל ומודיעה לסבתא כי היא בהריון. לורל בורחת ולא רוצה לראות אותה והסבתא מודיעה לאוליביה כי היא תישאר אצלה בהוראת בית המשפט.

מיס מדריגל מנסה להתחבב על לורל אבל ללא הצלחה. לורל מתגנבת לחדרה ומחפשת ממצאים "מרשיעים". מייטלד מגלה למדריגל כי אשתו ובתו נהרגו בתאונת דרכים וכי לורל ממציאה שקרים ואומרת שאביה התאבד אך למעשה הוא מת משתיית אלכוהול.

הסבתא מזמינה את השופט מקוויני (פליקס אילמר) כדי שיעזור לה במתן משמורת על לורל. מדריגל נדהמת לראות את השופט שדן אותה למוות אך בגלל גילה הצעיר העונש הומתק למאסר. כולם יושבים לאכול ולורל חוקרת את השופט על משפטי רצח. במהלך השיחה מתערבת מדריגל ונגלה שהיא ישבה בבית סוהר על רצח.

מדריגל חוזרת לחדרה ובוכה ומייטלנד מנחם אותה. היא נפגשת עם הסבתא ואומרת כי היא רואה בלורל את עצמה כנערה. גם היא סבלה מחוסר אהבה ושנאה את כל העולם וכי הפתרון יהיה כאשר לורל תחזור לאימה האוהבת אותה ולא תישאר אצל הסבתא שמסיתה אותה כל הזמן נגד אימה.

לורל שומעת את השיחה מחדר סמוך ופורצת בבכי. היא מבינה כי עליה לחזור לאימה. אוליביה מגיעה ולורל אורזת את חפציה ונפרדת ממדריגל בחיבוק.

הסבתא מבקשת ממדריגל שתישאר ותטפל בגן למרות עברה שהיא לא בטוחה שהיה כך.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|דבורה קר
|מיס מדריגל
|
|-
|היילי מילס
|לורל
|
|-
|ג'ון מילס
|מייטלנד
|משרת
|-
|אדית אוונס
|מיסיס סנט מוהם
|סבתא של לורל
|-
|אליזבת סלארס
|אוליביה
|אמא של לורל
|-
|פליקס אילמר
|השופט מקוויני
|
|}

==פרסים==
* אדית אוונס הייתה מועמדת לפרס אוסקר לשחקנית המשנה הטובה ביותר ולפרס באפט"א לשחקנית הטובה ביותר בתפקיד ראשי.
* דבורה קר הייתה מועמדת לפרס באפט"א לשחקנית הטובה ביותר בתפקיד ראשי.
* ארתור איבטסון היה מועמד לפרס באפט"א לצילום הטוב ביותר - צבע.
* כרמן דילון היה מועמד לפרס באפט"א לעיצוב ההפקה הטוב ביותר - צבע.
* רוס הנטר היה מועמד לפרס גלובוס הזהב לסרט הטוב ביותר - דרמה.

==קישורים חיצוניים==

* [https://www.youtube.com/watch?v=Nk8Neu_5Sik קדימון לגן הגיר], באתר יוטיוב
* [https://www.tcm.com/tcmdb/title/70585/the-chalk-garden#overview גן הגיר], באתר TCM
* [https://www.youtube.com/watch?v=7c79SmfXYPo נעימת גן הגיר], באתר יוטיוב

קטגוריה:סרטי 1964
קטגוריה:סרטי אולפני יוניברסל
קטגוריה:סרטי דרמה אמריקאיים
קטגוריה:סרטי דרמה בריטיים
קטגוריה:סרטים באנגלית
קטגוריה:סרטים מבוססי מחזות
קטגוריה:סרטי דברה קר
Instruction

"Instruction" (בעברית: "הוראה") הוא שיר של התקליטן והמפיק האנגלי ג'קס ג'ונס, בו מופיעות הזמרת האמריקאית דמי לובאטו והראפרית האנגלייה סטפלון דון. הוא נכתב על ידי MNEK, סטפלון דון, דמי לובאטו וג'קס ג'ונס. מפיקי השיר הם ג'קס ג'ונס ומארק ראלף. הוא יצא לאור ב-16 ביוני 2017, תחת הוצאת פולידור רקורדס. "Instruction" כלול במהדורת הדלוקס של אלבום האולפן השישי של לובאטו, Tell Me You Love Me.

== רקע ==
ב-12 ביוני 2017, ג'קס ג'ונס שיתף לראשונה קטע מהשיר בטוויטר, יחד עם תאריך יציאתו של הסינגל.<ref></ref><ref></ref> סטפלון דון גם צייצה קטע דומה כעבור כמה דקות,<ref></ref> ואילו דמי לובאטו צייצה אותו ב-13 ביוני 2017, וחשפה את האמנים המשתתפים בשיר.<ref></ref><ref></ref><ref></ref> "זה עומד להיות להיט", כתבה לובאטו בפוסט.<ref></ref><ref></ref> דמי לובאטו שיתפה טיזר ארוך יותר של השיר ב-14 ביוני 2017, וחשפה יותר ממילות השיר.<ref></ref>

== הרכב השיר ==
"Instruction" הוא שיר דאנסהול<ref></ref> באתר בילבורד הברזילאי נכתב כולל תופים בקצב סמבה ולאחריהם קצב רגאטון.<ref></ref>
== וידאו קליפ ==
הקליפ צולם ב-20 ביולי 2017 בלוס אנג'לס, קליפורניה. הוא יצא לאור ב-2 באוגוסט 2017.<ref></ref> הוא כולל את דמי לובאטו, סטפלון דון, ג'קס ג'ונס ואמנים/רקדנים אחרים ברקע שרוקדים ומנגנים על כלים שונים.

== הופעות חיות ==
ב-18 באוגוסט 2017 הצטרף ג'ונס לדמי לובאטו בבוקר טוב אמריקה, שם ביצעו את הביצוע הראשון בטלוויזיה של השיר.<ref></ref> ב-10 בנובמבר 2017 ביצעו ג'ונס, לובאטו וסטפלון דון את השיר לראשונה יחד בתוכנית BBC Sounds Like Friday Night.<ref></ref> ביוני 2018 הצטרף ג'ונס לדמי לובאטו במהלך סיבוב ההופעות Tell Me You Love Me World Tour כדי לבצע את השיר "Instruction" בכל המופעים בממלכה המאוחדת למעט ברמינגהאם.

== שימוש בתקשורת ==
השיר מופיע בפרק העשירי בסדרת הטלוויזיה עושות כותרות.<ref></ref> השיר נכלל במשחק Just Dance 2018. השיר התנגן גם במהלך תחרות בגדי הים של מיס תבל לשנת 2017. הוא משומש גם בפרסומת טלוויזיה של הנקל לשנת 2018 בבריטניה.<ref></ref>

== רשימת רצועות ==

*

== מיקומי שיא ==

== תארים ==
{| class="wikitable sortable"
!מדינה
!תואר
!נתוני מכירות
|-
!איטליה (FIMI)
|זהב
|25,000
|-
!ברזיל (Pro-Música Brasil)
|זהב
|20,000
|-
!בריטניה (BPI)
|פלטינה
|600,000
|-
!גרמניה (BVMI)
|זהב
|200,000
|-
!קנדה (Music Canada)
|זהב
|40,000
|}

== היסטוריית הוצאה לאור ==
{| class="wikitable plainrowheaders"
! scope="col" |אזור
! scope="col" | תאריך יציאה
! scope="col" | פורמט
! scope="col" | גרסה
! scope="col" | חברת תקליטים
! scope="col" |מקור
|-
! scope="row" |שונות
| 16 באפריל 2017
| הורדה דיגיטלית
| rowspan="2" |מקורית
| פולידור
|style="text-align:center;"|<ref name="Tidal"></ref>
|-
! scope="row" |איטליה
| 23 ביוני 2017
| רדיו להיטים עכשוויים
| אוניברסלי
|style="text-align:center;"|<ref></ref>
|-
! scope="row" |שונות
| 20 באוקטובר 2017
| הורדה דיגיטלית
|רמיקס Mr Eazi
| פולידור
|style="text-align:center;"|<ref name="iTunes"></ref>
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי ג'קס ג'ונס
קטגוריה:שירי דמי לובאטו
קטגוריה:שירים באנגלית
קטגוריה:שירים שנכתבו על ידי דמי לובאטו
קטגוריה:שירים שנכתבו על ידי MNEK
קטגוריה:שירים שהופקו על ידי מארק ראלף
קטגוריה:שירים על ריקודים
קטגוריה:סינגלים בהוצאת פולידור רקורדס
Up (שיר של אולי מארס)

"Up" הוא שיר של הזמר האנגלי אולי מארס, שיצא לאור ב-1 בדצמבר 2014 כסינגל השני מאלבום האולפן הרביעי של מארס, Never Been Better. הוא כולל את הזמרת האמריקאית דמי לובאטו והשיר נכלל גם בגרסת הדלוקס של האלבום הרביעי של לובאטו, Demi.

== רקע ==
השיר נכתב והופק על ידי דניאל דייווידסן, קאטאפייר, ופיטר וואלוויק, והוא נכתב יחד על ידי וויין הקטור ומייגן קוטון. לדברי קאטאפייר, השיר בהשראת המוזיקה של ממפורד אנד סאנז ופיליפ פיליפס.<ref></ref> "Up" הוצע בתחילה ללהקת הבנים האנגלית-אירית ואן דיירקשן, אך הוא נדחה על ידי הלייבל שלהם סייקו מיוזיק. פזמון השיר נכתב מחדש על ידי מייגן קוטון ואז הוצע לאולי מארס כדואט.<ref></ref>

== וידאו קליפ ==
הקליפ אותו ביימו בן וגייב טרנר יצא לאור בVevo ב-11 בדצמבר 2014.<ref></ref> בסרטון מופיעים מארס ולובאטו עומדים בשני חדרים המופרדים על ידי קיר. הם מתחילים להרוס את החדרים לפני שמארס משתמש בגיטרה כדי לפרוץ חור בקיר והוא ולובאטו מתחילים להסיר את רוב הלבנים בקיר ולהביט אחד על השנייה. וידאו בשחור לבן של הגרסה האקוסטית של השיר יצא לאור ב-18 בדצמבר 2014, שם מקליטים מארס ולובאטו את השיר באולפן.<ref></ref>

== הופעות חיות ==
מארס ולובאטו ביצעו לראשונה את השיר בשידור חי בגמר העונה ה-11 של The X Factor ב-14 בדצמבר 2014.<ref></ref>

== הצלחה מסחרית ==
"Up" הופיע לראשונה במקום ה-120 במצעד הסינגלים הבריטי בדצמבר 2014, ועלה למקום 94 בשבוע השני לצאתו.<ref></ref> בשבוע שלאחר מכן הגיע למקום ה-43, לפני שהגיע למקום הרביעי במצעד. הסינגל מכר עד כה 606,500 עותקים בבריטניה וקיבל תואר פלטינה במדינה. זהו להיט הפלטינה הראשון של דמי לובאטו בבריטניה, והראשון של אמן המיוצג על ידי הוליווד רקורדס, אף על פי שהסינגל הופץ על ידי אפיק רקורדס. בנוסף, Up הגיע למקום 14 במצעדי ה-ARIA; ובכך הפך ללהיט השני באוסטרליה של לובאטו שהגיע ל-20 המקומות הראשונים. ברחבי העולם, "Up" מכר למעלה מ-1,000,000 עותקים.

== מיקומי שיא ==

=== מצעדים שנתיים ===

== נתוני מכירות ==
{| class="wikitable sortable"
!מדינה
!תואר
!עותקים
|-
!אוסטרליה (ARIA)
|פלטינה 2×
|140,000
|-
!איטליה (FIMI)
|פלטינה
|50,000
|-
!בריטניה (BPI)
|פלטינה
|600,000
|-
!ניו זילנד (RMNZ)
|פלטינה
|15,000
|}

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי אולי מארס
קטגוריה:שירי דמי לובאטו
קטגוריה:דואטים
קטגוריה:שירים באנגלית
קטגוריה:שירי פולק-פופ
קטגוריה:וידאו קליפים בשחור-לבן
קטגוריה:סינגלים בהוצאת אפיק רקורדס
קטגוריה:סינגלים בהוצאת סייקו מיוזיק
האספה הדמוקרטית

יו"ר המפלגה, [[ניקוס אנסטסיאדיס (במרכז) במסיבת עיתונאים של המפלגה, 2010]]
האספה הדמוקרטית (ביוונית: Δημοκρατικός Συναγερμός (ΔΗΣΥ); לטיניזציה: Dimokratikós Sinagermós (DISY); בטורקית: Demokratik Seferberlik) היא מפלגה שמרנית-ליברלית נוצרית-דמוקרטית בקפריסין, והמפלגה הגדולה ביותר בבית הנבחרים של קפריסין. המפלגה דוגלת בשוק חופשי וערכים שמרניים ומתנגדת ל"טקסים" (חלוקת קפריסין וקיומה של צפון קפריסין בשליטה טורקית). המפלגה נוסדה ב-1976 על ידי גלפקוס קלירידיס שעמד בראשה עד שנבחר לנשיא קפריסין ב-1993.<ref name="Slomp2011"></ref> נשיא קפריסין הנוכחי, ניקוס אנסטסיאדיס, היה יו"ר המפלגה. בפרלמנט האירופי המפלגה היא חלק ממפלגת העם האירופית וחבריה נמנים עם קבוצת מפלגת העם האירופית.

== אידאולוגיה ואלקטורט ==
המפלגה מייצגת קו שמתנגד למפלגה הקומוניסטית ומטפח לאומיות יוונית-קפריסאית לצד תמיכה בזכויות האדם והנהגת שוק חופשי. ביחס לפתרון הסכסוך הקפריסאי מציגה המפלגה התנגדות לחלוקת האי ולנוכחות טורקית על אדמתו. המפלגה תומכת בברית נאט"ו ובאיחוד האירופי.

מצביעי המפלגה מגיעים באופן מסורתי ממעמד הביניים, עובדי צווארון לבן, בעלי מקצועות חופשיים ואנשי עסקים.

== פילוג 2004 ==
בשנת 2004 הציע מזכ"ל האו"ם, קופי אנאן, הצעת פשרה לפתרון הסכסוך בקפריסין, המבוססת על רעיון של פדרציה. מספר חברי פרלמנט, בהם ניקוס אנסטסיאדיס, הביעו תמיכה ברעיון, נגד הקו המפלגתי, שהיה קשוח יותר. חלק מחברי הפרלמנט פרשו מהמפלגה והקימו את מפלגת "הדמוקרטיה האירופאית" ("אברוקו", Ευρωκό).

== הישגים בבחירות ==
=== בית הנבחרים ===

{| class=wikitable style="text-align:center"
|+ בית הנבחרים של קפריסין
! rowspan=2| בחירות
! colspan=3| הצבעה
! colspan=2| מושבים
|-
! style="width:50px"| #
! style="width:50px"| %
! style="width:50px"| מקום
! style="width:50px"| #
! style="width:50px"| ±
|-
! 1981
| 92,886
| 31.9
| שני
| 12/35
| -
|-
! 1985
| 107,223
| 33.6
| ראשון
| 19/56
| 7
|-
! 1991
| 122,495
| 35.8
| ראשון
| 20/56
| 1
|-
! 1996
| 127,380
| 34.5
| ראשון
| 20/56
| 0
|-
! 2001
| 139,721
| 34.0
| שני
| 19/56
| 1
|-
! 2006
| 127,776
| 30.3
| שני
| 18/56
| 1
|-
! 2011
| 138,682
| 34.3
| ראשון
| 20/56
| 2
|-
! 2016
| 107,824
| 30.7
| ראשון
| 18/56
| 2
|-
! 2021
| 99,328
| 27.77
| ראשון
| 17/56
| 1
|}

== קישורים חיצוניים ==
* 
* [http://countrystudies.us/cyprus/64.htm מפלגות בקפריסין]
* [https://o.nsd.no/european_election_database/country/cyprus/parties.html מרכז מידע לגבי הבחירות]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:קפריסין: מפלגות
קטגוריה:מפלגות שמרניות
קטגוריה:מפלגות נוצריות
קטגוריה:מפלגות שהוקמו ב-1976
שלמה משיח (רב)

הרב שלמה משיח יחד עם הרב [[עובדיה יוסף בטקס בר מצווה]]
הרב שלמה משיח (1872 - 24 ביוני 1956) היה רבם של קהילת אנוסי משהד בירושלים מקובל ומחבר פיוטי תפילה.

==ביוגרפיה==
נולד בשנת ה'תרל"ב לאסתר ולמשיח, בעיר משהד לקהילת אנוסי משהד את ידיעותיו התורניות קבל מאביו ומרבני הקהילה.

בשנת תרס"ו ביקר לצורך מסחרו ברוסיה ומשם עלה לארץ ישראל, בהגיעו לארץ התגורר בשכונת הבוכרים ולמד בישיבת המקובלים רחובות הנהר לפני חכם שאול הכהן דוויק, ואף ערך את כתביו, לאחר מכן עבר לגור בשכונת גאולה ולמד בבית כנסת "זיכרון שמעון", הרב סלמאן מוצפי שחפץ ללמוד קבלה ואת תורת השד"ה למד אצל הרב שלמה משיח.

מנהגו היה למסור בכל יום שעור לבעלי בתים לפני תפילת מנחה, ולאחר ערבית היה מלמד את צעירי עדתו, בבית הכנסת חאג'י אדוניה.

כמו כן ארגן בכל ערב ראש חודש סדר תיקון כרת וסעודת מצווה.

==כתביו==
בשנת עלייתו לארץ חיבר פיוט על תולדות אנוסי משהד אשר הוכנס לסידור של רבו – מולא מרדכי אקלר עולת שבת, הפיוט הוא על פי סדר האלף בית.

לאחר פטירת רבו השד"ה תלמידיו רצו להוציא את כתביו לאור והוא כתבם מזכרונו.

כמו כן כתב תפילה לערב ראש חודש, התפילה נדפסה בשם זאת התפילה, ותפילת "לשם יחוד" לאומרה לפני התפילה.

==הנצחתו ==
על שמו הוקמה בירושלים ישיבה קטנה ליתומים, לאחר מכן הישיבה נהפכה לישיבה לבני עדות המזרח בשם תפארת שלמה בשכונת הבוכרים, הישיבה נפתחה על ידי הרב זילברמן והרב בצלאל אלישיוב תלמיד הרב יעקב מוצפי, מי שקידם את הישיבה לרמה גבוהה הוא הרב עזרא ניסן פיתח את מוסדות אלו ומהם קמו תלמוד תורה מסילת ישרים וישיבת רינת התורה הנמצאים כיום בשכונת מקור ברוך רחוב מלכי ישראל ירושלים.

==לקריאה נוספת==
* אביאל חיים חורי בוכרים של מעלה מוסף מיוחד על קורות השכונה נקודות ציון בהווי השכונה ותיעוד הסטורי. עיתון הדרך גיליון 86 פסח תשע"ט, בערכו.

==קישורים חיצוניים==
* [http://www.archives.gov.il/archives/#/Archive/0b07170680032237/File/0b07170680545d59 מכתב הקהילה לשר הדתות בו אומרים שהוא רבם היחיד]
* 
* מאור אקלר [http://beinenu.com/sites/default/files/alonim/207_72_81.pdf "שירה למאורעות אנוסי משה מאת רבי שלמה משיח"] כולל מבוא לתולדותיו, ירחון האוצר נד, עמ' 30 - 39, תמוז תשפ"א.
* [http://www.2all.co.il/Web/Sites/mashiach-shlomo/PAGE1.asp אודותיו] באתר משפחתו
* 

== הערות שוליים ==

קטגוריה:רבנים איראנים ופרסים
קטגוריה:רבנים ישראלים
קטגוריה:ישראלים ילידי איראן
קטגוריה:שכונת הבוכרים: אישים
קטגוריה:ישראלים שנולדו ב-1872
קטגוריה:ישראלים שנפטרו ב-1956
קרחון קוסמונאוט

קרחון קוסמונאוט (באנגלית: Cosmonaut Glacier) הוא קרחון יובלי, בהרי הצלב הדרומי, באזור חוף בורכגרווינק של ארץ ויקטוריה, שבאנטארקטיקה.

אורכו של הקרחון 28 קילומטרים.

הקרחון זורם לכיוון מזרח, לאורך המורדות הדרומיים של רכס ארוהד.

הקרחון נשפך אל קרחון אוויאייטור.

== היסטוריה ==
=== מקור השם ===

שמו של הקרחון ניתן לו על ידי הקבוצה הצפונית (northern party) של משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1962–1963.

שם זה קשור לשמות של קרחונים סמוכים (שמות העוסקים בתעופה וחלל): קרחון קוסמונט, קרחון אירונאוט, קרחון אוויאייטור. "קוסמונאוט" משמעו "אסטרונאוט".

כל קרחונים אלה הם יובלים של קרחון אוויאייטור.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:3196 קרחון קוסמונאוט] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20681 קרחון קוסמונאוט] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=123846 קרחון קוסמונאוט] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=3023&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון קוסמונאוט] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6631535.html קרחון קוסמונאוט] באתר mindat

== הערות שוליים ==

קוסמונאוט
קוסמונאוט
Somebody Special

"Somebody Special" (בעברית: מישהו מיוחד) הוא סינגל של הזמרת-יוצרת הסקוטית, נינה נסביט, שיצא ב-11 בינואר 2018 על ידי קוקינג ויניל . הסינגל הופיע כסינגל השלישי מאלבום האולפן השני שלה, The Sun Will Come Up, The Seasons Will Change . השיר נכתב על ידי נסביט, בריאנה קנדי ודן מוקלה . השיר הופק על ידי דן מוקלה.

== רקע ויציאה ==
השיר נכתב כשנסביט הייתה בנאשוויל, טנסי, ארצות הברית, והוידאו קליפ שלו הוצג ב-8 בינואר 2018 במהלך במופע של זיין לו ב-Apple Music 1 .<ref></ref> הגרסה האקוסטית לשיר יצא בנובמבר 2019.<ref></ref> נכון לאפריל 2021, לסינגל יש יותר מ-47 מיליון השמעות בספוטיפיי.

== מיקומי שיא ==

== קישורים חיצוניים ==

== הערות שוליים ==

קטגוריה:שירי נינה נסביט
קטגוריה:שירים באנגלית
מבוימים

מבוימים (באנגלית: Staged) היא סדרה קומית בריטית, המתרחשת בתקופת מגפת הקורונה בממלכה המאוחדת. הסדרה צולמה בעיקר בשיחות וידאו. שידור הבכורה של הסדרה היה ב-10 באוקטובר 2020 בערוץ BBC One. ב-22 באוקטובר 2020 הוכרז על הזמנת עונה שנייה לסדרה. העונה השנייה שודרה לראשונה ב-4 בינואר 2021 בערוץ BBC One, והיא עלתה לשירות וידאו על פי דרישה BBC iPlayer.

==תקציר==
בעונה הראשונה מייקל שין ודייוויד טננט מגלמים דמויות בדיוניות של עצמם. השניים מנסים לערוך חזרות להצגה "שש נפשות מחפשות מחבר" מאת לואיג'י פיראנדלו. בשל הסגר בבריטניה בעת מגפת הקורונה הם עורכים את החזרות באמצעות ועידת וידאו, בעוד הבמאי שלהם, סיימון, מתאמץ לשלוט בהפקה.

העונה השנייה עוקבת אחר מייקל ודייוויד "האמיתיים" בעקבות ההצלחה של הסדרה "מבוימים". סיימון מתחיל לעבוד על רימייק אמריקני של הסדרה, אבל מייקל ודייוויד אינם מתבקשים לגלם את הדמויות שלהם.

==צוות השחקנים==
===תפקידים ראשיים===
* דייוויד טננט – בתפקיד עצמו
* מייקל שין – בתפקיד עצמו
* סיימון אוונס – בתפקיד עצמו, במאי המחזה (בעונה השנייה בתפקיד תסריטאי ובמאי של הסדרה "מבוימים")
* ג'ורג'יה מופט – בתפקיד עצמה, אשתו של דייוויד
* אנה לונדברג – בתפקיד עצמה, בת הזוג של מייקל
* לוסי איטון – בתפקיד עצמה, אחותו של סיימון

===שחקנים אורחים===
; עונה ראשונה
* נינה סוסניה – ג'ו, המממנת של המחזה. בעונה שנייה היא מופיעה בתפקיד עצמה
* רבקה גייג' – ג'אנין, העוזרת של ג'ו

; עונה שנייה
* וופי גולדברג – מרי, הסוכנת של מייקל ודייוויד
* בן שוורץ – טום, העוזר של מרי

===בתפקיד עצמם===
; עונה ראשונה
* סמואל ל. ג'קסון
* אדריאן לסטר
* ג'ודי דנץ'

; עונה שנייה
* רומש רנגנייתן
* מייקל פיילין
* ניק פרוסט
* סיימון פג
* כריסטוף ואלץ
* יואן מקגרגור
* יו בונוויל
* קן ג'ונג
* ג'ים פרסונס
* ג'וש גד
* פיבי וולר-ברידג'
* קייט בלאנשט

==פרקים==

==קישורים חיצוניים==

* [https://www.bbc.co.uk/programmes/p08dnl67 "מבוימים"], באתר BBC Programmes
* 
* 
* 
* [https://timeout.co.il/מבוימים-ביקורת/ ביי ביי קורונה: "מבוימים" היא הבינג' המושלם לסופ"ש], טיים אאוט, 8 באפריל 2021

==הערות שוליים==

קטגוריה:סדרות טלוויזיה בריטיות שעלו לשידור בשנות ה-2020
קטגוריה:מגפת הקורונה בטלוויזיה
קטגוריה:תוכניות טלוויזיה באנגלית
חלרתווה

צ'רטר המלכותי חתום בחלרתווה של גאורגי הרביעי לאשה, 1222 לספירה. נשמר בארכיון הלאומי של גאורגיה בטביליסי]]
חֶלְרתְּווָה (בגאורגית: ხელრთვა) היא חתימה קליגרפית , מונוגרמה או חותם גאורגי, שהיו במקור בשימוש המלכים הגאורגים, מלכות מלוות , פטריארכים של הכנסייה הגאורגית , בני המלוכה והאצולה.

המילה חלרתווה פירושה המילולי "לעטר", "לקשט" או "לייפות ביד". בגאורגית חֵלִי (ხელი) פירושו יד ו-רְתוָּוה (რთვა) פירושו לעטר או לקשט.

חתימות חלרתווה נכתבו באחת משלושת סוגי האלפבית הגאורגי, בעיקר בנוּסְחוּרִי ומְחֶדְּרוּלִי , אם כי המונוגרמות, במיוחד המונוגרמות המלכותיות, נכתבו בכתב אֲסוֹמְתַווְרּוּלִי . לכל מונרך גאורגי הייתה חלרתווה משלו, וכינוי החלרתווה היה סָאוּפְּלוֹאִי חֵלִי (საუფლოჲ ხელი), שפירושו המילולי הוא "יד האדון". מסורת החלרתווה עדיין בשימוש בגאורגיה.

== חתימות חלרתווה ==

<gallery mode="packed" heights="90px" gallery caption='חלרתווה של מלכים בכתב מְחֶדְּרוּלִי'>
קובץ:David IV signature.svg|חלרתווה של המלך דוד הרביעי
קובץ:George IV signature.svg|חלרתווה של המלךגיאורגי הרביעי
קובץ:Archil of Imereti signature.svg|חלרתווה של המלך ארצ'יל מלך אימרתי 
</gallery>
<gallery mode="packed" heights="165px">
קובץ:Vakhtang VI signature.svg|חלרתווה של המלך וחטנג השישי
קובץ:Solomon I of Imereti signature.svg|חלרתווה של המלך סלומון הראשון,מלך ממלכת אימרתי 
קובץ:George XII of Georgia signature.svg|חלרתווה של המלך גיאורגי השנים עשר ,מלך ממלכת כארתלי-קאחתי. המלך הגאורגי האחרון
</gallery>

<gallery mode="packed" heights="200px" gallery caption='מלכה שולטת'>
קובץ:Tamar signature.svg|חלרתווה של המלכה תמר
קובץ:Queen Rusudan khelrtva signature.svg|חלרתווה של המלכה רוסודאן
</gallery>

<gallery mode="packed" heights="220px" gallery caption='מלכה מלווה'>
קובץ:Rusudan of Kartli, khelrtva (vect).svg|חלרתווה של המלכה המלווהרוסודן מצ'רקסיה 
קובץ:Mariam Dadiani signature (vect).svg|חלרתווה של המלכה המלווה מרים דדיאני 
</gallery>

<gallery mode="packed" heights="160px" gallery caption='פאטריארכים '>
קובץ:Joseph of Abkhazia, khelrtva (vect).svg|חלרתווה בכתב האֲסוֹמְתַווְרּוּלִי של הפטריארך הגאורגי יוסב 
קובץ:Anton II, Catholicos of Georgia. Signature svg.svg|חלרתווה של הפטריארך הגאורגי אנטון השני 
קובץ:Ilia II of Georgia's signature.svg|חלרתווה של הפטריארך הגאורגי איליה השני 
</gallery>

<gallery mode="packed" heights="100px" gallery caption='נשיאים, ראשי ממשלה, דוברים'>
קובץ:Mikheil_Saakashvili_Signature.svg|חלרתווה של הנשיא מיכאיל סאקשווילי
קובץ:PM_Gakharia_signature_(vect).svg|חלרתווה של ראש הממשלה גיאורגי גאחאריה
קובץ:Irakli_Kobakhidze_signature.svg|חלרתווה של אִירַאקְלִי קוֹבָּאחִידזֶה 
</gallery>

== ראו גם ==
* קאו - חתימות קליגרפיות מסוגננות המשמשות ביפן
* טורה - חתימות ערביות מסוגננות ששימשו את הסולטנים העות'מאניים

== קישורים חיצוניים ==

* גִ'ימְשֶׁר רֶחְווִיאַשְׁוִוילִי, [https://www.radiotavisupleba.ge/a/istoriisa-da-khelnatserebis-msveneba/26846428.html ხელრთვა - ისტორიისა და ხელნაწერის მშვენება] (חלרתווה - היסטוריה והיופי של כתבי היד), רדיו אירופה החופשית, 
* תמר קינקנאוולידזה, ოთხი რესტავრირებული ეტრატი ([https://web.archive.org/web/20160305094156/http://24saati.ge/news/story/17329-otkhi-restavrirebuli-etrati ארכיון האינטרנט]), ארבעה מסמכים משוחזרים ששרדו הוחזרו למאגר, 

== הערות שוליים ==

קטגוריה:גאורגיה: תרבות
קטגוריה:קליגרפיה
מריו נאקיץ'

מריו נאקיץ (בסרבית: Mario Nakić; נולד ב-14 ביוני 2001) הוא כדורסלן סרבי-קרואטי, המשחק בעמדת הסמול פורוורד במועדון הכדורסל אוסטנדה.

==קריירה==
נאקיץ' נולד בבלגרד, סרביה, יוגוסלביה. אביו הוא איבו נאקיץ', כדורסלן עבר קרואטי אשר שיחק בשנות התשעים בהפועל צפת. בנו של אמו, זוריקה דסניקה הסרבית, ואחיו למחצה של נאקיץ' הוא פיליפ ז'יבינוביניץ', בנו של טניסאי העבר הסרבי סלובודאן ז'יבוינוביץ'.

נאקיץ' החל את קריירת הכדורסל שלו בקבוצת הנוער של זמון פיטופרמצ'יה, בה שיחק עד שנת 2014. בעונת , עבר נאקיץ' למחלקת הנוער של פרטיזן בלגרד. עונה לאחר מכן הוא עבר למחלקת הנוער של ריאל מדריד. נאקיץ' נבחר לחמישיית טורניר היורוליג עד גיל 18 בעונת . עונה לאחר מכן, נאקיץ' זכה עם ריאל מדריד באליפות היורוליג עד גיל 18, כשהוא נבחר לשחקן המצטיין של הטורניר. במשחק הגמר מול מגה לקס, נאקיץ' קלע 33 נקודות והעמיד מדד יעילות של 41.

ב-24 במאי 2018, נאקיץ' ערך את הופעת הבכורה שלו בקבוצה הבוגרת של ריאל מדריד בהליגה הספרדית, כשקלע שתי נקודות בהפסד לגראן קנריה.

===קריירה בינלאומית===
נאקיץ' יכול לשחק בנבחרות קרואטיה או סרביה. במאי 2019, הצהיר מאמן קרואטיה וליקו מרשיץ' כי נאקיץ' עדיין לא יודע מה יעשה, אך הוא נוטה לשחק בסרביה. לאחר מכן אישר את הדברים איגור רקוצ'ביץ', סגן הנשיא של ההתאחדות הסרבית בכדורסל. בהמשך, המאמן של סרביה אלכסנדר ג'ורג'ביץ', טען כי נאקיץ' עדיין לא החליט דבר.

==קישורים חיצוניים==

קטגוריה:כדורסלנים סרבים
קטגוריה:כדורסלנים קרואטים
קטגוריה:כדורסלני ריאל מדריד
קטגוריה:כדורסלני אוסטנדה
קטגוריה:סרבים שנולדו ב-2001
קטגוריה:קרואטים שנולדו ב-2001
יונדאי סנטה קרוז

יונדאי סנטה קרוז (באנגלית: Hyundai Santa Cruz) היא מכונית במרכב טנדר, שמיוצרת על ידי יונדאי מוטור משנת 2021<ref></ref>. היא הוצגה ב-16 באפריל 2021. נכון ל-2021 הוא מיועד לשוק האמריקאי בלבד. הסנטה קרוז מבוסס בעיקרו על היונדאי טוסון דור רביעי. בשנת 2015 הציגה יונדאי דגם קונספט מקדים.

== עיצוב ==
הסנטה קרוז הוא הכלאה בין קרוסאובר לטנדר העיצוב מזכיר מאוד את היונדאי טוסון דור רביעי פנים הרכב הוא בעיצוב קרוסאובר מאחור נמצא ארגז גדול פתוח (ללא מכסה). כמו בטוסון נמצא לוח מחוונים דיגיטלי ומערכת מולטימדיה מתקדמת עם מסכים בגודל של 10.25 אינצים. השלדה של הטנדר היא שלדה אחודה בדומה לקרוסאובר ולמכונית נוסעים, ובניגוד לרוב הטנדרים המשתמשים במרכב הרוכן על שלדת סולם, דבר התורם לצריכת דלק נמוכה יותר משל רוב הטנדרים.

== מפרט טכני ==
הסנטה קרוז כוללת שתי אפשרויות למנועים.
* מנוע בנזין I4 צילנדרים בנפח 2.5 ליטרים המספק כ-190 כוחות סוס.
* מנוע טורבו בנזין I4 צילנדרים בנפח 2.5 ליטרים המספק כ-275 כוחות סוס.

== גלריה ==
<gallery widths="220" heights="135">
קובץ:2022 Hyundai Santa Cruz 2.5T Limited (United States) front view (cropped).jpg|מבט קדמי
קובץ:2022 Hyundai Santa Cruz 2.5T H-Trac, Rear Left, 08-21-2021.jpg|מבט אחורי
קובץ:2022 Hyundai Santa Cruz interior.jpg|פנים
</gallery>

== קישורים חיצוניים ==

* 

== הערות שוליים ==

סנטה קרוז
קטגוריה:טנדרים
קטגוריה:כלי רכב המורכבים בארצות הברית
קטגוריה:דגמי מכוניות שהושקו ב-2021
בן ציון אברהם שפירא

רבי בן ציון אברהם שפירא (תרל"ג; 1873 – י"ג בשבט תש"ז; 1947) היה מקובל, תלמיד חכם וצדיק ירושלמי.

==תולדותיו==
היה בנו יחידו של הצדיק הירושלמי הרב יהושע צבי מיכל שפירא. נולד באלול תרל"ג בבתי מחסה בעיר העתיקה.

הוריו שיכלו כמה ילדים ילדים לפני לידתו, ואביו בירר כיצד לכתוב קמיע שהיה נותן הרב אברהם שמחה מאמציסלב. על פי המסורת על נושא הקמיע היה להישמר מטומאת כהנים אף באם אינו כהן.
נקרא בן ציון על שם עיר הקודש, ואברהם על שם בעל הקמיע.

למד תורה אצל אביו והחזיק בביתו את כתביו. כשהיה בן 17, על פי הצעת רבו של אביו הרב יהושע לייב דיסקין, נפגש עם חיה לאה בת ר' אליהו סטרצלר מאיישישוק אף שהייתה רק בת 15. אביה חשש מהריונה בגיל צעיר וקיבל את הבטחת הרב דיסקין שהכל יהיה כשורה, לאחר 4 שנים נולד בנם משה אליעזר. החתונה הייתה בביתו של הרב דיסקין בניסן תר"ן.

הרב בן ציון אברהם התמקד בלימוד התורה, ואף תורת הנסתר והיה מבאי בית הכנסת בית אל, שם התפללו מקובלי של ירושלים. המסורת אודותיו מספרת שהיה כה שקוע בלימודיו עד שלא הכיר צורת מטבע.

על פי תלמידיו, הצטיין במיוחד במדות טובות ובין אדם לחברו. הקפיד מאוד תמיד ללמד זכות אף על הגרוע ביותר, ונזהר מאוד שלא לשמוע רעה, ובטח לא על רבנים גדולים. היה חברו של הרב יעקב משה חרל"פ שהיה תלמידו של אביו, אך היה חבר ב"אגודת הקודש" שהתנגדה לרעיון שהרב קוק ישמש כרבה של ירושלים.

הקפיד שלא לצאת מהעיר העתיקה, זולת כשהלך בקביעות לביתו של הרב חרל"פ. היה ידוע בירושלים ככתובת לברכות ושיתפלל בכותל המערבי. כך נהג גם האדמו"ר בעל המנחת אלעזר כשהגיע בשנת 1930 לביקור של שבועיים, כדי לפגוש את המקובל הרב שלמה אליעזר אלפנדרי.
חסידי מונקאטש סיפרו שבחזרתו עשה רבם לרבי בן ציון מי שבירך כשעלה לתורה.

בעת הלווית אביו באלול תרס"ו, כשחזר לביתו, ראה שאבד לו הקמיע, משכך עלה לקבר אביו ביום השבעה ומאז פסק בהנהגה של הכהונה.

נפטר בי"ג בשבט תש"ז. בנו הרב משה אליעזר שפירא, היה חבר בתנועת "המזרחי" ושימש כרב הקהילה היהודית באטלנטיק סיטי.

==לקריאה נוספת==
*[http://hebrewbooks.org/pdfpager.aspx?req=7402&st=&pgnum=17 תולדות הגרי"צ מיכל זצ"ל], בספר צבי לצדיק, מאת הרב יעקב משה חרל"פ.
*הקדמת הספר התרגשות הלב, יצא לאור במהדורה חדשה על ידי צאצאי המחבר, ירושלים, אלול תשס"ו
*הרב שלמה הופמן, שפירי דירושלים, על האב הרב הערש מיכל ובנו הרב בן ציון. משפחת הריס, ירושלים תשע"ד

קטגוריה:ירושלים: רבנים
קטגוריה:אנשי היישוב הוותיק ילידי ארץ ישראל
קטגוריה:אנשי היישוב הוותיק ילידי ארץ ישראל במאה ה-19